ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића Црног број 44

Место:Обреновац

Број: 105-E.03.01-549197/7-2018

14.12.2018.

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/1196/2018 (1821/2018) за набавку радова „Интервентна поправка ватросталних конструкција у ванремонтном периоду ТЕНТ А“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

У оквиру дела 4.2 „Додатни услови за учешће у поступку јавне набавке из члана 76. Закона“, тачније техничког капацитета, захтевано је располагање следећом опремом:

„1.Торкрет апарат за потис суве мешавине, капацитета мин 1,5м3/h, ком 1,

2.Компресор мин притиска 12 бара, 1 ком

3.Компресор мин притиска 7 бара, 1 ком

4.Цевасте скеле најмање 1000 m2 односно 10800 м', искључиво цеви за цевасту скелу (Ø 48,3 x 3,2 до 4,0)

5.Виљушкар носивости мин 2,5т, висине дизања мин 4м, ком 1;

6.Трактор са кош-приколицом запремине мин. 2 м3, ком 1;

7.Противструјне мешалице принудног дејства, за бетон, ком 2;

8.Стонa машинa за сечење ватросталних елемената, 1 ком

9.Уређај за вертикални транспорт или витла за транспорт материјала и опреме, висине дизања мин 40м, носивости минимум 250kg, ком 2;

10.Первибратор, 1 ком;

11.Апарат за електро заваривање, 2 ком;

12.Бушилицa за бетон, 2 ком;

13.Евакуациони канали и цеви на свакој коти, ради бржег транспорта демонтираног материјала, од места рада до коте ±0.00, 1 сет

14.Рефлектор, 24V, 3ком;

15.Покретна скела за радне висине мин 9м, 1 ком.“

У вези са захтеваном опремом у оквиру техничког капацитета, истичемо следеће:

**ПИТАЊЕ 1:**

У вези са компресором мин притиска 12 бара, истичемо да је нејасно где исти налази своју примену у предметном поступку, будући да се ни у оквиру техничке спецификације нити техничког капацитета не наводи ни један комад опреме који захтева притисак од 12 бара. Једини комад пнеуматске опреме је торкрет машина која у нормалним радним условима не прелази радни притисак од 4 бара и која је обухваћена захтеваним компресором под ставком 2. који има притисак од мин 7 бара, који је и више него довољан за реализацију конкретног уговора.

**OДГOВOР 1:** Наручилац остаје при дефинисаном услову. Компресори од 12 бара су неопходни зато што је место рада на коти +42 m а компресори стоје на коти +0 m, па је због велике висине и дихтовања спојева, као и самог црева, неопходно да компресор има већу снагу, како би машина за торкретирање исправно радила.

**ПИТАЊЕ 2:** Када су у питању захтевани евакуациони канали и цеви на свакој коти, ради бржег транспорта демонтираног материјала, од места рада до коте ±0.00, указујемо да је наведени захтев нелогично постављен, будући да се исти, по нашем искуству, никада не користе у оквиру предметних радова, те сматрамо да захтевање поседовања евакуационих канала и цеви на свакој коти није уопште потребно за предметни обим посла и брзина транспорта демонтираног материјала у оквиру тог обима посла није од одлучујућег значаја. Уз то, обавеза понуђача по предметном уговору је да по завршеној целини посла, најдаље у року до 2 дана, места рада очисти од свих остатака, нечистоћа и срушеног материјала, а све врати у првобитно пројектовано стање, што је сасвим довољно времена за транспорт демонтираног материјала без евакуационих цеви. Свакако, уклањање демонтираног и заосталог материјала није приоритет по самој природи радова који су предмет конкретне јавне набавке, а то су интервентни, дакле хитни радови. Због тога Вас молимо да овај захтев искључите из конкурсне документације.

**OДГOВOР 2:** Наручилац прихвата сугестију заинтересованог лица и сходно томе ће изменити конкурсну дкументацију.

**ПИТАЊЕ 3:**

Као доказе о испуњености захтеваног техничког капацитета наручилац је захтевао или техничке карактеристике и податке уз уговоре о куповини, лизингу и закупу или рачуне о набавци или оверен списак алата и опреме. Да ли наручилац под овереним списком алата и опреме подразумева Изјаву као начин доказивања испуњености додатног услова техничког капацитета.

**OДГOВOР 3:**

Да, наручилац под овереним списком алата и опреме сматра оверену и потписану изјаву као начин доказивања испуњености додатног услова.

У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.

Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те **у случају да продужи рок**, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.

КОМИСИЈА